ზაზა ჯანაშია

ზაზა ჯანაშია (დ. 10 თებერვალი, 1976, ზუგდიდი) — ქართველი ფეხბურთელი, თამაშობდა თავდამსხმელის პოზიციაზე. 1999 წელს გახდა საქართველოს წლის ფეხბურთელი. 1997–2001 წლებში იცავდა საქართველოს ეროვნული ნაკრების ღირსებას.

 საკლუბო კარიერა 
1991 წლის 30 აგვისტოს ზუგდიდის „ოდიშის“ რიგებში თამაშისას, 15 წლის ჯანაშიამ გოლი გაუტანა ვანის „სულორს“. ამით ის გახდა ერთ-ერთი იმ იშვიათ ფეხბურთელთაგანი, რომელთაც რეკორდულად მცირე ასაკში აქვთ გოლი გატანილი. 

საკლუბო კარიერის საუკეთესო წლები გაატარა მოსკოვის „ლოკომოტივში“, როდესაც ამ კლუბს წვრთნიდა იური სიომინი. ჯანაშია კლუბთან ერთად ოთხჯერ გახდა რუსეთის საფეხბურთო თასის გამარჯვებული. „ლოკომოტივში“ თამაშის დროს, 1999 წელს ჯანაშია გახდა საქართველოს წლის ფეხბურთელი. კარიერის ბოლოს თამაშობდა თურქულ კლუბ „კოჩაელისპორსა“ და კალინინგრადის „ბალტიკაში“. კარიერა დაასრულა 2004 წელს.

 სანაკრებო კარიერა 
1993 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 1997 წლის 7 ივნისს, მსოფლიო ჩემპიონატის შესარჩევი ეტაპის ფარგლებში, მოლდოვის ეროვნული ნაკრების წინააღმდეგ შედგა. ჯანაშია შეხვედრის 84-ე წუთზე თემურ ქეცბაიას ნაცლად შემოვიდა მოედანზე. მატჩი ბათუმში გაიმართა და მასპინძელთა გამარჯვებით 2–0 დასრულდა. ბურთები შოთა არველაძემ და გიორგი ქინქლაძემ გაიტანეს.Georgia 2–0 Moldova / FIFA World Cup qualifier // 07.06.1997 ეს იყო ერთადერთი შეხვედრა რომელიც ჯანაშიამ 1997 წელს ეროვნულ ნაკრებში ჩაატარა.

თავისი პირველი გოლი ეროვნული ნაკრების მაისურით, თბილისში გამართულ საერთაშორისო ამხანაგურ შეხვედრაში, რუსეთის ეროვნული ნაკრების წინააღმდეგ 1998 წლის 30 მაისს გაიტანა. შეხვედრა ფრედ, ანგარიშით 1–1 დასრულდა.Georgia 1–1 Russia / International Friendly // 30.05.1998

ეროვნული ნაკრების რიგებში ბოლოს 2001 წლის 28 მარტს მსოფლიო ჩემპიონატის შესარჩევი ეტაპის ფარგლებში, რუმინეთის ეროვნული ნაკრების წინააღმდეგ ითამაშა. მატჩი თბილისში გაიმართა და სტუმართა გამარჯვებით 2–0 დასრულდა.Georgia 0–2 Romania / FIFA World Cup qualifier // 28.03.2001

საერთო ჯამში, 1997–2001 წლებში ჩატარებულ ცხრა სანაკრებო შეხვედრაში 4 ბურთი გაიტანა: რუსეთის, სლოვენიის, ნორვეგიისა და სომხეთის ეროვნულ ნაკრებთა კარებში.Zaza Janashia's international caps // EU-football.info

 სანაკრებო სტატისტიკა 
ეროვნული ნაკრებიწელიმატჩიგოლისაქართველო199710199821199922200031200110ჯამში94

სანაკრებო მატჩები და გოლები
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  შეჯიბრება
  გოლები
  შენიშვნა
  წყარო
  107.06.1997ბათუმი2–0მსოფ. შეს. Грузия 2–0 Молдавия / Чемпионат мира. Отборочный турнир 1998
  230.05.1998თბილისი1–1ამხანაგურიГрузия 1–1 Россия / Товарищеский матч сборных (А) 1998
  305.09.1998თბილისი1–0ევრ. შეს. Грузия 1–0 Албания / Чемпионат Европы. Отборочный турнир 2000
  427.03.1999თბილისი1–1ევრ. შეს. Грузия 1–1 Словения / Чемп. Европы. Отборочный турнир 2000
  528.04.1999თბილისი1–4ევრ. შეს. Грузия 1–4 Норвегия / Чемп. Европы. Отборочный турнир 2000
  602.02.2000ლარნაკა0–2ამხანაგური Словакия 0–2 Грузия / Товарищеский матч сборных (А) 2000
  704.02.2000ლარნაკა1–1ამხანაგური Румыния 1–1 Грузия / Товарищеский матч сборных (А) 2000
  806.02.2000ლარნაკა2–1ამხანაგურიГрузия 2–1 Армения / Товарищеский матч сборных (А) 2000
  928.03.2001თბილისი0–2მსოფ. შეს. Грузия 0–2 Румыния / Чемпионат мира. Отборочный турнир 2002

მიღწევები
საკლუბო
  ლოკომოტივი მოსკოვი 
 რუსეთის თასი: 1996, 1997, 2000, 2001
 რუსეთის ვიცე-ჩემპიონი: 1999, 2000, 2001

ინდივიდუალური
 საქართველოს წლის ფეხბურთელი: 1999
 საქართველოს საუკეთესო ფეხბურთელი „სარბიელის“ ვერსიით: 1998–99სარბიელის გამოკითხვა // „სარბიელი“, 11.06.1999, № 108 (881), გვ. 4.
 რუსეთის ჩემპიონატის 33 საუკეთესო ფეხბურთელის სიაში: 1998 (№2), 1999 (№2)
 მოსკოვის „ლოკომოტივის“ საუკეთესო ბომბარდირი: 1998 (ა. ბოროდიუკთან ერთად)

ფაქტები
2020 წლის თებერვალში მოსკოვის „ლოკომოტივის“ გულშემატკივრებმა შეადგინეს გუნდის ყველა დროის სიმბოლური ნაკრები, რომელშიც თითო ქვეყნიდან მხოლოდ თითო ფეხბურთელი მოხვდა. ქართველთაგან ეს პატივი ზაზა ჯანაშიას ერგო, ვინც 1996–2001 წლებში თამაშობდა ამ კლუბში და ერთ-ერთი საუკეთესო იყო მოსკოვის „ლოკომოტივის“ ყველა დროის ლეგიონერებს შორის.ქართველთაგან ეს პატივი ზაზა ჯანაშიას ერგო // lelo.ge

 რესურსები ინტერნეტში 

  თემატური საიტები
  EU-Football.info · FBref.com · FootballDatabase.eu · FootballFacts.ru · National Football Teams.com · Transfermarkt · TFF · UEFA 
  მედია
  1tv.ge · Lelo.ge 

 სქოლიო 

კატეგორია:დაბადებული 10 თებერვალი
კატეგორია:დაბადებული 1976
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ზუგდიდის ფეხბურთელები
კატეგორია:სამტრედიის ფეხბურთელები
კატეგორია:თბილისის შევარდენის ფეხბურთელები
კატეგორია:თბილისის ლოკომოტივის ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:მოსკოვის ლოკომოტივის ფეხბურთელები
კატეგორია:ქოჯაელისფორის ფეხბურთელები
კატეგორია:საქართველოს წლის ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები